AMR ปิดจ๊อบซื้อหุ้นคืน! ควักเงิน 37.33 ล้าน เก็บ 9.29 ล้านหุ้น   
AMR ปิดจ๊อบซื้อหุ้นคืน! ควักเงิน 37.33 ล้าน เก็บ 9.29 ล้านหุ้น คิดเป็นร้อยละ 1.55% ของหุ้นที่จำหน่ายได้แล้วทั้งหมดของบริษัทฯ
AMR ปิดจ๊อบซื้อหุ้นคืน! ควักเงิน 37.33 ล้าน เก็บ 9.29 ล้านหุ้น คิดเป็นสัดส่วน 1.55% ของหุ้นที่จำหน่ายได้แล้วทั้งหมดของบริษัทฯ
20 มี.ค. 2566

บริษัท เอเอ็มอาร์ เอเซีย จำกัด (มหาชน) หรือ AMR ตามที่่ประชุมคณะกรรมการของบริษัทครั้งที่ 5/65 เมื่อวันที่ 2 ก.ย.65 ได้มีมติอนุมัติโครงการซื้อหุ้นคืนเพื่อบริหารทางการเงิน (Treasury Stock) ในวงเงินไม่เกิน 50 ล้านบาท โดยจำนวนหุ้นที่จะซื้อคืนไม่เกิน 10 ล้านหุ้น มูลค่าที่ตราไว้หุ้นละ 0.50 บาท หรือคิดเป็นจำนวนไม่เกินร้อยละ 1.67 ของหุ้นที่จำหน่ายได้แล้วทั้งหมด โดยเป็นการซื้อในตลาดหลักทรัพย์แห่งประเทศไทย มีกำหนดระยะเวลาซื้อหุ้นคืนตั้งแต่วันที่ 20 ก.ย.65 ถึงวันที่ 17 มี.ค.66 นั้น
ล่าสุดบริษัทแจ้งให้ทราบว่าโครงการซื้อหุ้นคืนเพื่อบริหารทางการเงินดังกล่าว ได้สิ้นสุดลงแล้วในวันที่ 17 มี.ค.66 โดยบริษัทฯ ได้ดำเนินการซื้อหุ้นคืนรวมทั้งสิ้น 9.29 ล้านหุ้น คิดเป็นร้อยละ 1.55% ของหุ้นที่จำหน่ายได้แล้วทั้งหมดของบริษัทฯ รวมมูลค่าหุ้นที่ซื้อคืนทั้งสิ้น 37,335,048 บาท
ทั้งนี้ตามกฎเกณฑ์และกฎหมายที่เกี่ยวข้อง บริษัทฯจะสามารถจำหน่ายหุ้นที่ซื้อคืนได้ภายหลังพ้นกำหนด 3 เดือน นับแต่วันที่ซื้อหุ้นคืนเสร็จสิ้นแต่ไม่เกิน 3 ปี โดยหากครบกำหนดระยะเวลาการจำหน่ายหุ้นที่ซื้อคืนแล้ว บริษัทฯ ไม่สามารถจำหน่ายหรือจำหน่ายหุ้นที่ซื้อคืนไม่หมด บริษัทฯ จะต้องทำการลดทุนจดทะเบียนที่ชำระแล้วโดยวิธีการตัดหุ้นจดทะเบียนที่ซื้อคืนและยังไม่ได้จำหน่ายทั้งหมดสำหรับกำหนดระยะเวลาการจำหน่ายหุ้นที่ซื้อคืน บริษัทฯ จะเสนอต่อที่ประชุมคณะกรรมการบริษัทเพื่อพิจารณาอีกครั้งและจะแจ้งให้ทราบต่อไป